Diari Oficial de la Generalitat Valenciana


Sumari del DOGV 3501, del 24-05-1999 (1999/3774)

Informació pública de les bases per a l'accés al cos de policia local de l'Ajuntament de Llosa de ranes.
--------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3774


Data del document
:   13-04-1999

Organisme emissor
:   Ajuntament de la Llosa de Ranes

Tipus de document
:   Convocatòria

Descriptors 

:   * Llosa de Ranes, la
    * policia
    * concurs administratiu
    * administració local

Informació pública de les bases per a l'accés al cos de policia local de l'Ajuntament de Llosa de ranes. [1999/Q3774]
  
El Ple, en la sessió ordinària del dia 9 d'abril de 1999, acordà aprovar les bases per al'accés al cos de policia local de l'Ajuntament de Llosa de Ranes, d'acord amb el procediment establit en el Decret 254/1993, de 30 de desembre, del Govern Valencià, i Ordre de 5 de desembre de 1994, el contingut de les quals és el següent:
  
Bases per a l'accés al cos de policia local de l'Ajuntament de Llosa de Ranes, d'acord amb el procediment establit en el Decret 254/1993, de 30 de desembre, del Govern Valencià, i l'Ordre de 5 de desmbre de 1994.
  
Bases de la convocatòria per a proveir en propietat cinc places de policia local, segons el que s'estableix en la Llei 7/1985, de 2 d'abril; Reial Decret Legislatiu 781/1986, de 18 d'abril; Decret 69/1986, de 2 de juny (Diari Oficial de la Generalitat Valenciana de 20 de juny de 1986); Reial Decret 896/1991, de 7 de juny; Reial Decret 2.617/1985, de 9 de desembre; Llei 2/1990, de la Generalitat Valenciana; Decret del Govern Valencià 254/1993, de 30 de desembre; i Ordre de desenvolupament de 5 de desembre de 1994, i altres normes d'aplicació.
  
Primera. Objecte de la convocatòria
  
L'objecte de la present convocatòria, que no suposa la creació de nous llocs de treball, és la provisió en propietat de tres places de la policia local, escala d'administració especial, subescala de serveis especials, classe policia local i els seus auxiliars, enquadrades a l'escala bàsica, als quals els correspon el nivell D de titulació (article 25 de la Llei 30/1984, de 2 d'agost, i 14 de la Llei 2/1990, de Coordinació de la policia local), per promoció interna, mitjançant oposició.
  
Segona. Condicions dels aspirants
  
Per a ser admesos a la realització de les proves selectives, els aspirants hauran de complir els requisits següents en la data en què acabe el termini de presentació d'instàncies, tret del que s'indica a l'apartat b) que farà referència, en tot cas, al dia 18 de gener de 1994:
  
a) Ser espanyol.
  
b) Tenir la condició de funcionari de carrera o personal laboral fix, categoria d'auxiliar de policia de l'ajuntament convocant, o, si escau, realitzar les mateixes funcions i estar homologats a aquells pel conseller d'Administració Pública.
  
c) Estar en possessió del títol de graduat escolar, certificat d'estudis primaris expedit amb anterioritat al curs acadèmic 1975-1976, batxiller elemental o equivalent, o complides les condicions per obtenir-lo en la data en què finalitze el termini de presentació d'instàncies.
  
d) No patir malaltia o defecte físic que prive el desenvolupament de les corresponents funcions.
  
e) No haver estat separat, mitjançant expedient disciplinari del servei de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.
  
Tercera. Presentació d'instàncies i documentació annexa
  
Les instàncies per prendre part en aquesta convocatòria s'adreçaran a l'alcalde president d'aquest Ajuntament, d'acord amb el que s'estableix en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils des de l'endemà de la publicació de la convocatòria en el Diari Oficial de la Generalitat Valenciana.
  
A les instàncies per prendre part en aquesta convocatòria, els aspirants hauran de manifestar que compleixen tots i cadascun dels requisits exigits en aquestes bases. A les instàncies s'acompanyarà el justificant d'haver ingressat a la Caixa Municipal, mitjançant ingrés bancari o resguard de l'abonament, si escau, per gir postal o telegràfic, els drets d'examen que es fixen en 0 pessetes.
  
Quarta. Admissió d'aspirants
  
Una vegada expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos, que es publicarà al tauler d'anuncis de l'Ajuntament, i es concedirà un termini de 10 dies perquè els aspirants exclosos n'esmenen els defectes. No obstant això, les errades de fet es podran esmenar en qualsevol moment d'ofici o a petició de l'interessat. Passat aquest termini, sense que es formule reclamació, s'entendran definitives aquestes llistes i es resoldrà per l'Alcaldia les reclamacions presentades.
  
En la resolució per la qual s'aproven les llistes, es determinarà el lloc, la data i l'hora de la realització de proves i exercicis.
  
Cinquena. Tribunal qualificador
  
El tribunal qualificador estarà format pels membres següents, tots ells amb veu i vot:
  
President: l'alcalde president de l'Ajuntament o regidor en qui delegue.
  
Vocals:
  
- Una funcionària o funcionari de l'Ajuntament d'igual o superior categoria a la que es convoca, i si no n'hi ha el regidor de policia.
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- Dues persones en representació del personal més representatives a la corporació i, si no n'hi ha, al municipi.
  
Secretari: titular: el de la corporació o funcionari en qui delegue, que actuarà també com a vocal.
  
La designació dels membres del tribunal inclourà la dels suplents respectius i es farà pública junt a la llista d'admesos i exclosos. Els vocals del tribunal tindran igual o superior situació acadèmica que l'exigida per als llocs de treball oferits. El tribunal no podrà constituir-se ni actuar sense l'assistència, com a mínim, de la meitat més un dels seus membres, titular o suplents.
  
La corporació sol.licitarà dels organismes corresponents la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud.
  
Els membres del tribunal podran ser recusats pels aspirants segons allò establit en els articles 28 i 29 de la Llei de Procediment Administratiu Comú vigent.
  
A l'efecte del que s'estableix a l'annex IV del Reial Decret 236/1988, de 4 de març, el tribunal que actua en aquesta prova sel·lectiva tindrà la categoria quarta de les recollides en aquell, tant pel que fa a les assistències dels membres del tribunal com a les dels seus assessors i col·laboradors.
  
Sisena. Començament i desenvolupament de l'oposició
  
Els aspirants seran convocats en crida única, llevat dels casos de força major degudament justificats i apreciats lliurement pel tribunal. La no presentació d'un aspirant en el moment de ser cridat determinarà el decaïment del seu dret a participar en aquesta convocatòria, cosa per la qual quedarà exclòs del procediment selectiu.
  
Una vegada començades les proves, només serà obligatòria la publicació dels successius anuncis en als taulers d'anuncis del Servei de Personal.
  
Setena. Procediment de selecció
  
Abans de començar les proves de coneixement del temari, es farà un reconeixement mèdic i un exercici o prova psicotècnica aptitudinal i de personalitat. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits als annexos d'aquestes bases.
  
Primer exercici.
  
La fase d'oposició consistirà en la realització d'un qüestionari de 30 preguntes, amb quatre respostes alternatives i només una de vertadera, sobre coneixements del temari que figura a l'annex d'aquestes bases. La durada de l'exercici serà determinada pel tribunal qualificador.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per superar-lo.
  
Segon exercici. De caràcter obligatori i no eliminatori.
  
Als municipis de predomini lingüístic valencià (Llei 4/1983, de 23 de novembre, de la Generalitat Valenciana), s'inclourà un exercici que consistirà a traduir del valencià al castellà i viceversa un text proposat pel tribunal, en un temps a determinar.
  
Aquest exercici es qualificarà de 0 a 2 punts.
  
No obstant això, el tribunal declararà que queden exempts de realitzar totes o alguna de les proves anteriors, aquells auxiliars que per a ingresar hagen acreditat els coneixements a què fan referència aquestes, tant les que fan referència al temari annex, o els continguts en l'Ordre de 9 de setembre de 1991, de desenvolupament del Decret del Govern Valencià 152/1991, de 29 d'agost, com a les proves prèvies, que hauran de ser iguals o similars a què fa referència aquesta convocatòria, a la vista del certificat expedit per l'ajuntament corresponent.
  
Vuitena. Curs selectiu
  
Una vegada finalitzades les proves selectives, el tribunal farà pública la relació d'aspirants aprovats, si n'hi ha, per ordre de puntuació aconseguida, i elevarà aquesta relació a l'Alcaldia Presidència, juntament amb l'acta de l'última sessió.
  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que es faça dels d'accés dels auxiliars de policia als cossos de policia local, amb una durada de 120 hores lectives. La qualificació d'aquest curs correspondrà a l'Institut Valencià de Seguretat Pública.
  
Durant la realització del curs teoricopràctic, els aspirants a la categoria de policia local rebran amb càrrec a l'Ajuntament, les retribucions que tinguen reconegudes.
  
Novena. Presentació de documents
  
Els aspirants quedaran exempts de justificar documentalment les condicions generals que ja hagueren sigut acreditades per a obtenir el seu nomenament anterior. En tot cas, hauran de presentar original o fotocòpia compulsada del títol acadèmic exigit.
  
Deu. Nomenament
  
Una vegada superat el curs teoricopràctic, l'Institut Valencià de Segurtetat Pública formularà una proposta de nomenament a l'Alcaldia. Els aspirants que no superen, tant la fase d'oposició com el curs teoricopràctic, podran incorporar-se a les immediatament posteriors, convocades per a l'accés dels auxiliars de policia als cossos de policia local. Si no se supera aquest segon, quedaran definitivament decaiguts en el seu dret i quedaran en la categoria d'auxiliar de policia.
  
Els aspirants que superen el curs teoricopràctic, amb al presentació prèvia de la documentació exigida, seran nomenats funcionaris de carrera i hauran de prendre possessió del càrrec en el termini de 30 dies comptadors des de l'endemà d'aquell en què els siga notificat el nomenament.
  
Onze. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no establit en aquestes bases, s'aplicarà el Reial Decret Legislatiu 781/1986, de 18 d'abril; Llei 7/ 1985, de 2 d'abril; Decret 69/1986, de 2 de juny; Llei 2/1990, de 4 d'abril, de Coordinació de Policies Locals de la Comunitat Valenciana, i normes de desenvolupament.
  
Dotze. Recursos
  
Contra aquestes bases i aquells actes administratius definitius que se'n deriven els interessats podran interposar els recursos que escaiguen en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Tretze. Publicació
  
Aquestes bases es publicaran en el Butlletí Oficial de la Província de València i en el Diari Oficial de la Generalitat Valenciana.
  
ANNEX I
  
Contingut de les proves prèvies
  
El contingut del reconeixement mèdic i les proves psicotècniques s'ajustarà a allò establit en les ordres de 5 de desembre de 1994 i 22 de desembre de 1997, per al procediment de promoció interna, categoria de policia.
  
ANNEX II
  
Temari
  
Tema 1. Organització política de l'estat espanyol. Organització territorial de l'estat.
  
Tema 2. La Constitució espanyola de 1978.
  
Tema 3. La corona.
  
Tema 4. Les Corts Generals. La funció legislativa.
  
Tema 5. L'administració de justícia. El Tribunal Constitucional.
  
Tema 6. El poder executiu. El Govern. Relacions del Govern i les Corts Generals.
  
Tema 7. Les comunitats autònomes. La Comunitat Autònoma Valenciana. L'Estatut d'Autonomia de la Comunitat Valenciana.
  
Tema 8. La Generalitat Valenciana. Les Corts. El Govern o Consell. El president.
  
Tema 9. L'administració local. El municipi. L'alcalde. Els tinents d'alcalde. Els regidors.
  
Tema 10. L'ajuntament. El ple. La comissió de govern. Les comissions informatives.
  
Tema 11. El dret administratiu: fonts. La llei. Normes no parlamentàries equiparades a la llei. El reglament.
  
Tema 12. El procediment administratiu. El procediment sancionador administratiu.
  
Tema 13. La seguretat ciutadana. La policia local. Funcions. Estructura orgànica i funcional.
  
Tema 14. Relació policia-ciutadà. Normes d'actuació.
  
Tema 15. La coordinació de les policies locals de la Comunitat Valenciana. L'Institut Valencià de Seguretat Pública.
  
Tema 16. El Codi Penal. Concepte de delicte i falta. Delictes contra les persones. Delictes contra el patrimoni.
  
Tema 17. Faltes contra les persones. Faltes contra el patrimoni.
  
Tema 18. Les ordenances municipals. Potestat sancionadora local. Procediment sancionador.
  
Tema 19. La seguretat vial. Competències municipals en matèria de seguretat vial. Procediment sancionador en matèria de trànsit.
  
Tema 20. El transport de mercancies. Els accidents de trànsit.